钦定古今图书集成/明伦汇编/氏族典/第053卷 > 韦弘景
## 钦定古今图书集成/明伦汇编/氏族典/第053卷 > 韦弘景

按《唐书韦思谦传》：“思谦子嗣立，嗣立孙弘景，擢进士
第，数佐节度府，以左补阙召为翰林学士。苏光荣为
泾原节度使，弘景当草诏书，辞不如旨，罢学士，累迁
度支郎中。张仲方黜李吉甫谥，得罪，宪宗意弘景擿
助，出为绵州刺史。李夷简镇淮南，奏以自副，召入，再
迁给事中。驸马都尉刘士泾赂权近，擢太仆卿。弘景”
上《还诏书》，帝怒，使宣慰，安南由是有名。时萧俛辅政，
弘景议论，常佐佑之。还，再迁吏部侍郎，铨综平序，贵
幸惮其严。历陕虢观察使，召拜尚书左丞，迁礼部尚
书、东都留守。卒，年六十六，赠尚书左仆射。